^  (serapa 3) Ba bangwe ba bana babo rena le dikgaetšedi ga ba kgone go ya dibokeng ka mehla ka baka la maemo ao ba sa kgonego go a laola. Ka mohlala, ba ka ba ba babja o šoro. Ba ka kgodišega gore Jehofa o kwešiša maemo a bona le gore o tloga a tšeela godimo sohle seo ba se dirago gore ba mo hlankele. Bagolo ba ka thuša batho ba bjalo gore ba theetše diboka, mohlomongwe ka go rulaganya gore ba di theetše ka mogala goba ka go ba rekhotela tšona. 11 Joale ka lekhetlo leo ka lona a neng a le sebakeng se itseng a rapela, ha a khaotsa, e mong oa barutuoa ba hae a re ho eena: “Morena, re rute ho rapela,+ feela joalokaha Johanne le eena a rutile barutuoa ba hae.”+ 2 Joale a re ho bona: “Neng kapa neng ha le rapela,+ le re, ‘Ntate, lebitso la hao le ke le halaletsoe.+ ’Muso oa hao o ke o tle.+ 3 Re fe bohobe+ ba rōna bakeng sa letsatsi ho ea ka tlhokahalo ea letsatsi. 4 U re tšoarele libe+ tsa rōna, kaha le rōna re tšoarela e mong le e mong ea nang le molato+ ho rōna; ’me u se ke ua re kenya molekong.’”+ 5 Ho ekelletsa moo, a re ho bona: “Ke mang ho lōna ea nang le motsoalle ea tla ea ho eena har’a mp’a bosiu ’me a re ho eena, ‘Motsoalle, nkalime mahobe a mararo, 6 hobane motsoalle oa ka o sa tsoa tla ho ’na a le leetong ’me ha ke na letho leo nka le behang ka pel’a hae’? 7 Eo ea ka hare ha a araba a re, ‘Khaotsa ho nkhathatsa.+ Monyako o se o notletsoe, ’me bana ba ka ba banyenyane ba na le ’na liphateng; nke ke ka tsoha ’me ka u fa letho.’ 8 Kea le bolella, Le hoja a ke ke a tsoha le ho mo fa letho kahobane e le motsoalle oa hae, ka sebele ka lebaka la ho qophella+ ha hae ho sebete o tla tsoha ’me a mo fe lintho tseo a li hlokang. 9 Ka lebaka leo ke re ho lōna, Le ’ne le kōpe,+ ’me le tla fuoa; le ’ne le batle,+ ’me le tla fumana; le ’ne le kokote, ’me le tla buleloa. 10 Etsoe e mong le e mong ea kōpang oa amohela,+ ’me e mong le e mong ea batlang oa fumana, ’me e mong le e mong ea kokotang o tla buleloa. 11 Ka sebele, ke ntate ofe har’a lōna eo, haeba mora+ oa hae a kōpa tlhapi, mohlomong a ka mo nehang noha ho e-na le tlhapi? 12 Kapa haeba a boetse a kōpa lehe, a tla mo neha phepheng? 13 Ka hona, haeba lōna, le hoja le le khopo, le tseba ho fa bana+ ba lōna limpho tse ntle, Ntate ea leholimong o tla fana ka moea o halalelang+ hakaakang ho ba mo kōpang!” 14 Hamorao o ne a leleka modemona oa semumu.+ Ka mor’a hore modemona eo a tsoe, monna eo oa semumu a bua. ’Me bongata ba hlolloa. 15 Empa ba bang ba bona ba re: “O leleka bademona ka Beelzebube ’musi oa bademona.”+ 16 Leha ho le joalo, ba bang, hore ba mo leke, ba qala ho mo batla pontšo+ e tsoang leholimong. 17 Ka ho tseba menahano+ ea bona a re ho bona: “’Muso o mong le o mong o arohaneng o fetoha lesupi, le ntlo e arohaneng ea oa.+ 18 Kahoo haeba Satane le eena o arohane, ’muso oa hae o tla ema joang?+ Hobane le re ke leleka bademona ka Beelzebube. 19 Haeba ke leleka bademona ka Beelzebube, bara+ ba lōna ba ba leleka ka mang? Ka lebaka la sena e tla ba baahloli ba lōna. 20 Empa haeba ke leleka bademona ka monoana+ oa Molimo, ka sebele ’muso oa Molimo o le fihletse.+ 21 Ha monna+ ea matla, ea hlometseng hantle, a lebela ntlo ea hae e khōlō e ntle, lintho tsa hae li lula ka khotso. 22 Empa haeba e mong ea matla+ ho mo feta a mo futuhela ’me a mo hlōla,+ o mo amoha lihlomo tsa hae tse feletseng tseo a neng a li tšepile, ’me o arola lintho tseo a mo tlatlapileng tsona. 23 Ea seng ka lehlakoreng la ka o khahlanong le ’na, ’me ea sa bokelleng le ’na oa hasanya.+ 24 “Ha moea o sa hloekang o tsoa ho motho, o feta libakeng tse omeletseng o ntse o batla sebaka sa phomolo, ’me, ka mor’a hore o se ke oa fumana letho, o re, ‘Ke tla khutlela ntlong ea ka eo ke tsoileng ho eona.’+ 25 Ha o fihla o e fumana e fietsoe hore e hloeke ’me e khabisitsoe. 26 Joale oa tsamaea ’me o nka meea e fapaneng e supileng+ e khopo ho o feta o tsamaea le eona, ’me, ka mor’a hore e kene ka hare, e lula moo; ’me maemo a ho qetela a motho eo a ba mabe ho feta a pele.”+ 27 Joale ha a ntse a bua lintho tsena mosali e mong har’a bongata a phahamisa lentsoe ’me a re ho eena: “Ho thaba pōpelo+ e ileng ea u jara le matsoele ao u a antseng!” 28 Empa a re: “Che, ho e-na le hoo, Ho thaba ba utloang lentsoe la Molimo ’me ba le boloka!”+ 29 Ha bongata boo bo ntse bo khobokana hammoho, a qala ho re: “Moloko ona ke moloko o khopo; o batla pontšo.+ Empa ha ho pontšo eo o tla e fuoa haese pontšo ea Jonase.+ 30 Etsoe feela joalokaha Jonase+ e ile ea e-ba pontšo ho Baninive, ka tsela e tšoanang Mor’a motho le eena e tla ba pontšo ho moloko ona. 31 Mofumahali+ oa boroa o tla tsosoa kahlolong le batho ba moloko ona ’me o tla ba ahlola; hobane o ile a tla ho tsoa lipheletsong tsa lefatše ho tla utloa bohlale ba Solomone, empa, bonang! ho hong ho fetang+ Solomone ho teng mona. 32 Batho ba Ninive ba tla tsoha kahlolong le moloko ona ’me ba tla o ahlola; hobane ba ile ba baka ka lebaka la seo Jonase a neng a se bolela;+ empa, bonang! ho hong ho fetang+ Jonase ho teng mona. 33 Ka mor’a ho bonesa lebone, motho ha a le behe ka kamoreng ea polokelo e ka tlas’a mohaho kapa ka tlas’a baskete e lekanyang, empa o le beha holim ’a seluloana sa lebone,+ e le hore ba kenang ba ka bona leseli. 34 Lebone la ’mele ke leihlo la hao. Ha leihlo la hao le talima nģa e le ’ngoe, ’mele oohle oa hao le oona oa khanya;+ empa ha le le khopo, ’mele oa hao le oona o lefifi. 35 Ka hona, falimehang. Mohlomong leseli le ka ho lōna ke lefifi.+ 36 Ka hona, haeba ’mele oohle oa hao o khanya ho hang ho se karolo e lefifi, kaofela o tla khanya joalokaha lebone le u fa leseli+ ka mahlaseli a lona.” 37 Ha a buile sena, Mofarisi e mong a mo kōpa hore a je+ le eena. Kahoo a kena ’me a otla ka lehlakore tafoleng. 38 Leha ho le joalo, Mofarisi eo a makala ha a bona hore o ne a sa qale ka ho hlapa+ pele ho lijo tsa motšehare. 39 Empa Morena a re ho eena: “Joale lōna Bafarisi, le hloekisa bokantle ba senoelo le sejana, empa bokahare+ ba lōna bo tletse tse tlatlapuoeng le bokhopo.+ 40 Batho ba se nang kahlolo e molemo! Ea entseng bokantle+ o entse le bokahare, na ha ho joalo? 41 Leha ho le joalo, fanang ka lintho tse ka hare e le limpho tsa mohau,+ ’me, bonang! lintho tse ling kaofela li hloekile mabapi le lōna. 42 Empa ho malimabe lōna Bafarisi, hobane le fana ka karolo ea leshome+ ea koena le rue le ea meroho e meng kaofela, empa le feta toka le lerato la Molimo! Le ne le tlamehile ho etsa lintho tsena, empa eseng hore le siee lintho tseo tse ling.+ 43 Ho malimabe lōna Bafarisi, hobane le rata litulo tse ka pele lisynagogeng le litumeliso limmarakeng!+ 44 Ho malimabe lōna, hobane le joaloka mabitla a khopotso a sa bonahaleng, hoo batho ba tsamaeang ho ’ona ’me ba sa ho tsebe!”+ 45 Ha e mong oa ba rutehileng+ Molaong a araba a re ho eena: “Mosuoe, ka ho bua lintho tsena ua re rohaka.” 46 Joale a re: “Hape ho malimabe lōna ba rutehileng Molaong, hobane le imetsa batho ka mejaro eo ho leng thata ho e jara, empa ha le ame mejaro eo le ka o le mong oa menoana ea lōna!+ 47 “Ho malimabe lōna, hobane le haha mabitla a khopotso a baprofeta, empa baholo-holo ba lōna ba ile ba ba bolaea!+ 48 Ka sebele le lipaki tsa liketso tsa baholo-holo ba lōna ’me leha ho le joalo le lumellana+ le tsona, hobane ba ile ba bolaea+ baprofeta empa le haha mabitla a bona. 49 Ka lebaka lena bohlale+ ba Molimo bo ile ba boela ba re, ‘Ke tla ba romela baprofeta le baapostola, ’me ba tla bolaea le ho hlorisa ba bang ba bona, 50 e le hore mali a baprofeta+ bohle a ileng a tšolloa ho tloha ho thehoeng ha lefatše a ka batloa molokong+ ona, 51 ho tloha maling a Abele+ ho fihlela maling a Zakaria,+ ea ileng a bolaeloa pakeng tsa aletare le ntlo.’+ E, kea le bolella, a tla batloa molokong ona. 52 “Ho malimabe lōna ba rutehileng Molaong, hobane le ile la tlosa senotlolo sa tsebo;+ ha lea ka la kena, ’me ba kenang le ile la ba sitisa!”+ 53 Kahoo ha a tsoa moo bangoli le Bafarisi ba qala ho mo petetsa habohloko le ho mo kenella ka lipotso mabapi le lintho tse eketsehileng, 54 ba mo laletse,+ hore ba tšoase+ ho hong ho tsoang molomong oa hae.